google/wiki40b huggingface dataset:
Vlet

Vlet

Som båttype har vlet, i likhet med den norske prammen, en rund fasong i skroget (uten kjøl) og tverrspeil akter og forut. Forspeilet er nærmest borte på den moderne, motordrevne vleten. På nederlandsk betegner ordet vlet en farkost eller et fartøy med flat bunn til bruk på grunne farvann. Flere varianter er utviklet og tilpasset ulike forhold og bruksområder over hele Nederland. Det er en populær og allsidig farkost, enkel å bygge og bruke, alt etter hva man ønsker å bruke den til. De fleste variantene har slingrekjøl.
I området omkring Zuiderzee ble den brukt som 14-fots fiskebåt, senere videreutviklet til store 30-fots båter med dekk. Til forskjell fra de fleste flatbunnede farkostene i Nederland, er vlet nesten alltid klinkbygd. Men mange av de moderne variantene har glatt overflate på skroget. I dag finner man dem også som fritidsbåter i plast og glassfiber, med dekk, kahytt og innenbordsmotor. I motsetning til den norske prammen fikk de nederlandske vletene innenbordsmotor montert på tidlige fiskebåter med seil.
Som et sjødyktig fartøy som klarte seg godt i røffe omgivelser til sjøs, var den ideell som redningsbåt langs den langstrakte og grunne kysten av Nordsjøen. De nederlandske myndighetene har siden 1825 benyttet større vleter som redningsbåt, med besetning på mellom seks og 12 mann. I dag er de vanligste redningsbåtene hos den nederlandske sjøredningstjenesten motoriserte vleter.
Phalanta

Utseende

Middelsstore, oransje og svarte sommerfugler. De ligner mye på perlemorvinger (Argynnini) men hører neppe til i denne gruppen.
Undersiden er lysbrun med svarte og hvite tverrlinjer, av og til med innslag av blått.

Levevis

Larvene lever for det meste på planter i pilefamilien (Salicaceae).
Disse sommerfuglene finnes helst i åpne områder, som savanne og lysninger i skogen.

Utbredelse

Slekten er utbredt i tropisk Afrika, inkludert Madagaskar.
Et unntak er arten Phalanta alcippe som lever i Sørøst-Asia,mens Phalanta phalantha er meget vidt utbredt i begge områder.
Rohan Browning

Idrettskarriere

Browning kom på fjerdeplass på 100 meter i det australske mesterskapet i friidrett 2017.
Under Stafett-VM i friidrett 2017 var han tatt ut på Australias stafettlag på 4 x 100 meter, men han deltok ikke i mesterskapet. 
Han representerte Australia under VM i friidrett 2017, og deltok i 4 x 100 meter stafett. Australia løp på 38,88 i forsøksheatet, og gikk ikke videre til semifinalen.
Verdensmesterskapet i skiskyting

VM i skiskyting er årlige arrangement som kårer verdens beste skiskyttere i en rekke øvelser for menn og kvinner. Mesterskapene arrangeres av International Biathlon Union (IBU) på ulike anlegg rundt om i verden. Det første VM ble arrangert i 1958, med en offisiell individuell øvelse og en uoffisiell stafett for menn. Siden den gang har øvelsesutvalget økt. Fra og med 1984 fikk kvinnene sitt eget VM, og siden 1989 har begge kjønn deltatt i felles verdensmesterskap.
Fylkesvei 4126

Fylkesvei 4126 går mellom Langåker og Nordberg i Farsund kommune. Veien er 1,9 km lang.
Frem til 2019 hadde veien betegnelsen Fylkesvei 675.
Sjuja (by)

Sjuja (russisk: Шу́я) er en by i Ivanovo oblast i Russland. Den ligger ved elva Teza, rundt 25 km sørøst for Ivanovo. Innbyggertall: 62 449 (folketelling 2002).

Historie

Sjuja nevnes første gang i historiske dokumenter i 1393. Fra 1403 ble området holdt av en gren av huset Suzdal, som fikk sitt navn «Sjuiskij» etter byen. I 1539 ble byen plyndret av Safagäräy av Kazan. I 1566 ble den overtatt av Ivan den grusomme som hans personlige eiendom i opritsjnina. I 1722 ble byen besøkt av Peter den store, som startet tekstilfremstilling i byen. Innen 1800-tallet hadde Sjuja blitt en av de største sentrene for behandling av lin, selv om den siden er blitt overgått av nabobyen Ivanovo.
Nikolo-Sjartomskijklosteret, som ligger tolv kilometer fra Sjuja, er et av de største klostrene i Russland. Klosteret ble første gang nevnt i 1425. Det har en katedral fra 1652 og et refektorium fra 1678. Klokketårnet i Gjenoppstandelseskatedralen er det høyeste frittstående klokketårnet i verden.
Det beste til meg og mine venner

Spor

Sanger skrevet av Joachim Nielsen med mindre annet er angitt. Band/artister etter sangtittel angir hvem som bidrar med sporet.
Nong'an

Nong'an (kinesisk: 农安县; pinyin: Nóng'ān Xiàn) er et fylke i den subprovinsielle by Changchun i provinsen Jilin i Folkerepublikken Kina. 
Folketallet var i 1999 på 1 089 944 innbyggere.

Samferdsel

Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.
Marjorie Bruce

I fangenskap

Marjorie ble tatt til fange sammen med sin stemor og andre kvinner fra Huset Bruce på slutten av juni 1306. Marjorie ble holdt fengslet i en hule i omtrent et år. Etterpå holdt den nye kongen, Edvard II av England, henne som fange i et nonnekloster i nesten åtte år. Hun ble endelig satt fri ca. 1314. Frigjøringen skjedde enten rett før eller rett etter slaget ved Bannockburn (23. juni-24. juni 1314).

Gift

Walter Stewart, 6. High Steward av Skottland, utmerket seg spesielt i slaget og ble belønnet med hånden til den halvvoksne prinsessen av Skottland. Hennes medgift inkluderte baroniet i Bathgate i West Lothian, Skottland.
Neches (elv)

Beskrivelse

Neches munner ut nær Rainbow Bridge i Sabine Lake, som er et estuar. To store sjøer elvelåpet er dannet av demninger, Lake Palestine og Lake B. A. Steinhagen. En rekke byer ligger i elvens nedbørsfelt, som Evadale, Tyler, Lufkin, Silsbee, Beaumont, Vidor, Port Neches, Nederland, Groves og Port Arthur.
Den venstre sideelv Angelina River treffer på Neches ovenfor Lake B.A. Steinhagen.
UnderLake B.A. Steinhagen flyter elven gjennom den 390 km² store Big Thicket National Preserve. Dette er et viktig biosfærereservat. Det besøkersentrum ligger noen kilometer nord for Kountze ved U.S. Highway 69.
Port of Beaumont ligger ved Neches River ved Beaumont - mellom elvemunningen og Rainbow Bridge.
Mallota

Utseende

Ganske store (13-17 mm), avlange blomsterfluer, tett hårete og med kraftige bein. De kan ligne på honningbier eller litt slanke humler. Hodet er bredere enn langt, med lange hår men fasettøynene er nakne. Disse møtes såvidt i pannen hos hannen, er vidt adskilte hos hunnen. Pannen er noe framkytende, antennene er korte og mørke, det tredje leddet nesten rundt, høyere enn langt. Ansiktet er tett bestøvet, markert uthulet under antennene, framskytende i den nedre halvdelen. Thorax er tett kledt med middels lange, gulaktige, oppstående hår. Bakkroppen er mer eller mindre tett kledt med lange hår av varierende farge. Beina er for det meste svarte, ganske kraftige, særlig bakbeina der lårene er kraftig fortykkede, leggene er litt krumme, kraftige og litt knudrete. Vingene er klare med et litt utydelig, brunt tverrbånd midt på. Som hos andre Eristalini gjør åren R₄₊₅ en bue bakover nær vingespissen.

Levevis

Larvene utvikler seg i vannfylte hulrom i eldre løvtrær. De voksne fluene flyr i juni-september.

Utbredelse

Slekten er utbredt i Palearktis.
Melchior Núnes Barreto

Melchior Núnes Barreto, født i Portugal i 1520, død 6. oktober 1571) var medlem av jesuittordenen og var misjonær i India, der han ble sin ordens superior.
Han la i 1554 ut på en reise østover, og besøkte Malacca, Kina, Japan og Cochinkina, som på denne tiden hørte inn under jesuittenes indiaprovins. På reisen i Østen var han i 1555 ved to anledninger innom Kanton, og oppholdt seg der – på et portugisisk skip om nettene – i mange uker. Han hadde som hensikt å prøve å få friforhandlet seks kristne sjøfolk, hvorav tre portugisere, som ble holdt fanget der av kinesiske myndigheter.
Han var i og med 1555-besøket den første jesuitt som besøkte det kinesiske fastland.
Han hadde på forhånd innhentet informasjoner om Kina fra en portugisisk sjømann han møtte i Malacca.
Pater Núnes Barreto skrev etterpå en skildring av det han hadde sett av Kina til sine medbrødre i Europa. Han beskrev om de kinesiske byers rikdom, og at landet hadde en sivilisasjon som var på høyde med den europeiske, eller vel så det. Han anbefalte landet som ideelt for jesuittenes misjonsinnsats.
Han kom til Japan i 1556. Med seg til Japan hadde han med seg en rekke ferske bøker, som Manual de Confessores e Penitentes.
Under sitt virke holdt pater Melchior Nunes Barreto også et øye med misjonene i Molukkene.
The Tudors

Synopsis

Sesong 1 av The Tudors tar for seg perioden av Henrik VIIIs regime der hans kongedømme blir testet av internasjonale konflikter, samt intriger i hans eget hoff, mens presset for å få en arving bidrar til Anne Boleyns steg mot makten.
Sesong 2 fortsetter med Henrik som leder av sin egen Church of England, noe som baner veien for forvisningen av Katarina av Aragón. Anne blir Henriks nye dronning, men da hun ikke klarer å føde han en sønn er dette begynnelsen til hennes undergang.

Priser

The Tudors ble nominert for Golden Globe for Best Television Series - Drama i 2007. Jonathan Rhys Meyers ble også nominert til en Golden Globe Award for Best Performance by an Actor In A Television Series - Drama for sin rolle. Serien ble nominert til åtte Irish Film and Television Awards i 2008 og vant syv, inklusive Best Drama Series, skuespillerpriser til Jonathan Rhys Meyers (beste hovedrolle), Nick Dunning (beste mannlige birolle) og Maria Doyle Kennedy (beste kvinnelige birolle), samt tekniske priser for kostymer, produksjons-design og Hår/Makeup. Brian Kirk ble også nominert for regiprisen, men tapte for Lenny Abrahamson og Prosperity.
Chen Yu Chia

Bakgrunn

Chen begynte med svømming i 2006.
Xianfeng-keiseren

Bakgrunn

Yizhu var fjerde sønn av Daoguang-keiseren, og ble født i det gamle sommerpalasset, åtte kilometer nordvest for Beijing. Han var av den mandsjuisle klanen  Aisin Gioro-klanen. Moren var edle konsort Quan, av Niohuru-klanen, og hun ble keiserinne i 1834, og er kjent under sitt posthume navn keiserinne Xiaoquancheng. 
Yizhu viste evner innen litteratur og administrasjon som var langt overlegen sine brødres, og dette gjorde inntrykk på faren, som vel av disse grunner utså ham tiø sin etterfølger.

Keiser

I hans embedsperiode opplevde keiserriket en av sine verste kriser. Først var det Taipingopprøret som utvidet seg fra et regionalt problem til en landsomfattende og ytterst blodig borgerkrig, som blant annet skulle koste 20 millioner mennesker livet og legge 600 byer øde. Dertil kom «Hvite Lotus»-opprøret i Nord- og Østkina i 1851, og en rekke oppstander av etniske minoriteter i flere provinser. 
Også Den annen opiumskrig mot England (1856–1860) falt i denne keiserens periode. Etter at en fransk-britisk straffeekspedisjon inntok og raserte Beijing og særlig Sommerpalasset i byens utkant, flyktet keiseren til sitt sommerpalass i Jehol, og forble der til sin død. 
Kina ble tvunget til en rekke nye konsesjoner overfor utenlandske makter. Flere havner måtte åpnes for transkontinental handel, kineserne måtte ut med krigserstatninger på 16 millioner unser sølv, og måtte innrømme kristne misjonærer uinnskrenket adgang til å drive sin virksomhet. I 1857 måtte landet ved Aigun-traktaten avstå deler av det nordlige Mandsjuria til Russland; på dette området grunnla russerne tre år etter havnebyen  Vladivostok.
Kolbjørn Botten

Morild i blodet

2003. Produsent: Frode Fjellheim. Medvirkende: Frode Fjellheim, Margrete Seter.

Sjå ette lys

Øra Fonogram, 2012.
Open Software Foundation

Open Software Foundation (OSF) var en stiftelse fra USA som ble grunnlagt 17. mai 1988 av syv ledende IT-selskaper: Apollo Computer, Groupe Bull, Digital Equipment Corporation, Hewlett Packard, IBM, Nixdorf Computer AG og Siemens AG. Stiftelsens juridiske basis var National Cooperative Research Act av 1984. Dens formål var å skape en åpen standard for ulike implementasjoner av operativsystemet UNIX.
I februar 1996 ble Open Software Foundation slått sammen med X/Open til Open Group.
Mellomlegg

Et mellomlegg, avstandsstykke eller «shims» er tynne og ofte konisk- eller kileformede plater som brukes for å fylle små mellomrom mellom to objekter. Mellomlegg gjør at man kan gjøre fintilpassninger og bygge opp støtte. Et mellomlegg med kjent tykkelse kan også brukes som en føler, og er da eksempel på et verktøy av kategorien målelærer.
International Blues Challenge

The International Blues Challenge, også kjent som IBC, er en konkurranse som arrangeres av  the Blues Foundation.
Diunna Greenleaf og hennes band, Blue Mercy, vant konkurransen i 2005. 
I 2008 vant Trampled Under Foot. 
I 2010 vant Matt Andersen. 
I 2011 vant Georg Schroeter and Marc Breitfelder.
I 2014 vant Mr. Sipp og beste solist var Tim Williams.
I januar 2009 ble Shuffle Service det første norske bandet til å delta i IBC.
Lancia Fulvia

Chassis

Fulvia ble designet av Antonio Fessia, som en erstatter for Lancia Appia. De to modellene deler nesten ingen komponenter; Appia hadde bakhjulstrekk, mens Fulvia er forhjulsdreven som Flavia. Fulvia er svært lik Flavia, med unntak av motoren: Flavia er utstyrt med en firesylindret tverrstilt motor, mens Fulvia har en V-motor lik Lambda.

Motor

V4-motoren i Fulvia var helt ny. Den var designet av Zaccone Mina og har doble overliggende kamaksler. Sylindervolumet varierte fra 1 091 cm³ (med 59 hk) til 1 584 cm³ (med 132 hk).
J’Accuse

J’Accuse ... ! («Jeg anklager») var et åpent brev publisert den 13. januar 1898 i avisen L'Aurore av den innflytelsesrike franske forfatteren Émile Zola.
Zola henvendte seg i brevet til Frankrikes president Félix Faure og tok stilling til fordel for den jødiske offiseren Alfred Dreyfus som var blitt utsatt for justismord da han ble  dømt for høyforræderi i Dreyfus-saken.
TCO:s kulturpris

TCO:s kulturpris er en pris som har blitt utdelt stort sett årlig av Tjänstemännens centralorganisation (TCO) siden 1974. På 1900-tallet var den en ren litteraturpris utdelet til forfattere og oversettere, men siden tusenårsskiftet har flere kunstarter kommet til. Fra 2015 deles prisen ut både til en etablert aktør og debutant med en prissum på henholdsvis SEK 50 000 kroner og SEK 25 000. Prisen kan gis til personer eller virksomheter som har gjort seg bemerket innen områder som ord, toner, bilder eller teater/film.
Osenbanden

Osenbanden er et norsk humorprogram med Are Sende Osen som gikk på NRK Radio fra 2006 til 2008. Programmet kan beskrives som et talkshow som blandet humor og alvor. Det gikk på P3, mandag til torsdag samt på søndager. Anne Dorte Lunås ledet søndagsutgaven av programmet. Ellers bestod Osenbanden av Grete Strøm (reporter og programleder), Sven Bisgaard Sundet (reporter), Mathias Nylenna (reporter), Webjørn S. Espeland (reporter), Siril Heyerdahl (reporter), Nareas Sae-Khow (reporter), Ludvig Løkholm Lewin (reporter), Line Forsmo (vaktsjef/produsent) og Jøte Toftaker (vaktsjef/produsent). 
Programmet tok opp tunge ukentlige temaer som verdens glemte kriser, i samarbeid med Leger Uten Grenser. Tidligere president i organisasjonen Morten Rostrup, var derfor fast gjest de ti første ukene av programmet. Høsten 2006 var generalsekretær i Amnesty Norge, Petter Eide, med i sju uker for å sette fokus på menneskerettigheter. Osenbanden hadde også et stort hjerte for Afrika i samarbeid med NRKs Afrika-korrespondent Tomm Kristiansen. Samtidig tok det aldri lang tid før Osenbanden tullet med det meste mellom himmel og jord.
Osenbanden ble sendt fra Tyholt i Trondheim og hadde korrespondenter i Oslo og Tromsø.
Programmet hadde premiere 10. april 2006 og hadde sin siste sending den 31. desember 2008. Det ble erstattet av Banden, som hadde flere likhetstrekk med dette programmet.

Heder

I januar 2007 ble Osenbanden kåret til beste radioprogram i 2006 av Adresseavisens lesere. Over 5000 stemte. Osenbanden vant også den samme kåringa i februar 2008, for beste radioprogram i 2007.
Osenbanden fikk også hederlig omtale for god journalistikk under utdelinga av den Trønderske journalistprisen for 2007.

Klager

I desember 2007 førte et innslag i programmet til at programlederen ble innkalt til Kringkastingsrådet. På programmet kommenterte Are Sende Osen et bilde av paven og kongen av Saudi-Arabia med å si at «Hadde jeg vært diktator i Norge skulle jeg kjeppjage alle katolikker ut av hele landet og beslaglegge eiendommene deres». Samtidig spilte P3 nasjonalsangen. Det var rektor Gjermund Høgh som klaget inn innslaget. I klagen skrev han at han «trodde denne typen radiosendinger var avviklet seinest i 1945». Rektoren for den katolske skolen St. Paul i Bergen la til at han hadde elever på skolen som har flyktet fra sine hjemland fordi de var katolikker.
Qin (Changzhi)

Qin (kinesisk: 沁县; pinyin: Qìn Xiàn) er et fylke i provinsen Shanxi i Folkerepublikken Kina. Det er del av byprefekturet Changzhi.
Befolkningen var på 171 245 innbyggere i 1999.

Samferdsel

Kinas riksvei 208 fører gjennom området. Den begynner i Erenhot i Indre Mongolia og fører via Jining og Datong og Taiyuan til Changzhi.
Mari Eifring

Leder i Rød Ungdom

Eifring ble valgt til leder i Rød Ungdom på organisasjonens landsmøte i april 2008 og tok over ledervervet etter Mimir Kristjansson. Hun hadde vært medlem av sentralstyret i organisasjonen siden 2006. 
Som leder av Rød Ungdom markerte Eifring seg særlig mot tildelingen av Nobels fredspris til USAs president Barack Obama i 2009. Eifring var sentral i organiseringen av demonstrasjonene mot Obamas besøk da han var i Norge for å motta prisen.

Partisekretær i Rødt

Eifring tok over etter Beth Hartmann som partisekretær i Rødt på partiets landsmøte i mai 2012. Som partisekretær har Eifring særlig markert seg i arbeidslivspolitikk.   På partiets landsmøte våren 2017 ble Benedikte Pryneid Hansen valgt til ny partisekretær. Hun vil imidlertid ikke tiltre før etter stortingsvalget samme høst.
Trænafestivalen

Trænafestivalen er en norsk festival som årlig har blitt arrangert på  Træna, en liten øy i havgapet på Helgelandskysten,  Nordland. Festivalen startet i 2003 og har gitt Træna over to tusen tilreisende hvert år, denne langhelgen i juli. 
Det var festival på Træna også i perioden 1978–1998, men denne var i mindre målestokk og først og fremst for fastboende. Dagens format ble introdusert i 2003. 
I 2012 ble Trænafestivalen kåret til Årets festival 2012 av norske konsertarrangører og festivaler. Festivalen havnet også på top 10 listen til The Guardian over de beste festivalene i Europa(2015) 
Gjennom årene har festivalen blitt større og aktiviteter som padling, yoga, fridykking, Træna pride og Trænathlon har blitt arrangert. 
Trænafestivalen har en positiv økonomisk virkning for enkelte bedrifter i lokalsamfunnet, som henter inn nærmere 80% av årsinntektene i løpet av festivaldagene. I 2014 hadde festivalen en omsetning på rundt 10 millioner kroner.  
Eneste fremkomstmetode fra fastlandet er med båt fra Bodø, Stokkvågen, Nesna eller Sandnessjøen.

Artister

Noen kjente artister som har opptrådt på Trænafestivalen:
2003 - Dumdum boys, JFK
2004 - Madrugada, Ida Marie, Tungtvann
2005 - Kompani 69, Bertine Zetlitz, Kaizers Orchestra, Skambankt, 

2006 - Marit Larsen, Maria Mena, Ingrid Olava
2007 – Hellbillies, Elvira Nicolaisen, Nico D
2008 – Madcon, Damien Rice, Stefan sundstrøm
2009 – Kråkesølv, Kakkmaddafakka, Joddski

2010 – Lars Vaular, Ingeborg Selnes
2011 – Timbuktu & Damn ,Manu Chao, Team Me
2012 – Lukas Graham, Sivert Høyem, Havdan Sivertsen 
2013 – Margaret Berger, Kvelertak, Charli xcx, Bare Egil Band
2014 – Den Svenska Björnstammen, First Aid Kit, Erlend Øye
2015 – OnklP & de fjerne slektningene, Bjørn Eidsvåg, Sondre Justad
2016 – Astrid S, Matoma, Unge Ferrari, Voilet Road, .
Still That Bird is Singing

Still That Bird is Singing er et musikkalbum med Erik Flaa, utgitt den 27. oktober 2008. Dette er hans første plate.
França

Landslaget

França spilte 8 landskamper for Brasils herrelandslag.
Dra og slipp

Dra og slipp er en benevnelse som brukes innenfor informatikken om en egenskap ved enkelte grafiske brukergrensesnitt. Det er en egenskap ved musepekere, hvor brukeren velger et virtuelt objekt ved å gripe det, og dra det til et annet sted eller til et annet virtuelt objekt. Det kan brukes til å generere mange forskjellige handlinger eller til å skape ulike typer av assosiasjoner mellom to abstrakte objekter.
Dra og slipp støtte ikke innebygd i alle former for programvare, selv om teknikken er enkel å lære. Det er likevel ofte uklart for brukere at et objekt kan bli grepet og sluppet, noe som minsker brukervennligheten.
Nyttekjøretøy

Nyttekjøretøy er en samlebetegnelse for lastebiler, varebiler, brannbiler og busser.
Ordet nyttekjøretøy gjenfinnes blant annet i Volkswagen Nyttekjøretøyer og MAN Nutzfahrzeuge.
Noanavn

Noanavn eller noaord er erstatningsord for ord som er farlige ifølge religion eller folketro. Slike navn eller betegnelser er ulike  eufemistiske omskrivninger av de korrekte navnene for guddommer, mennesker, dyr, gjenstander eller annet som har blitt tabu. Som regel skyldes omskrivningen nevningsfordommer. Ideen var at en måtte vokte seg for å såre eller påkalle vedkommende ved å nevne den eller det ved sitt rette navn.
Begrepet noa stammer fra et polynesisk (melanesisk) ord som betyr «alminnelig». I motsetning til ordet «tabu», som betegner gjenstander, personer, steder eller handlinger som er hellige, forbudte eller farlige, er «noa» det vanlige og profane som en kan bruke og omgås uten spesielle regler eller å være spesielt forsiktig. Fenomenet er kjent fra hele verden.
CBBC

CBBC (Children's BBC) er den britiske TV-kanalen BBCs barnetilbud. Dette er omtrent den britiske utgaven for NRKSuper.
Karl Meyer

Oppvekst og tidlig karriere

Karl Meyer hadde en urolig oppvekst i Kristiania. På slutten av 1890-årene ble hans foreldre skilt, og faren mistet store deler av sin formue i Kristianiakrakket i 1899.  Etter at Ludvig Meyer forlot Arbeiderpartiet i 1903, tok han med seg sønnen og flyttet til England. Dette førte til at Karl Meyer gikk på flere skoler, inkludert en kostskole i England, før han fullførte skolegangen på Katedralskolen i Hamar. Han ble immatrikulert ved Det Kongelige Frederiks Universitet (Universitetet i Oslo) i 1906, men fullførte aldri noen universitetsutdannelse. Han fullførte derimot Krigsskolen i 1907.
Som barn ble han sammen med sine to søsken, Rolf og Eli, ble han malt i 1892 av Edvard Munch i portrettet Ludvig Meyers barn.  
Karl Meyer dro, med startkapital fra faren, høsten 1908 til USA. Han spekulerte raskt pengene bort på børsen. Han ble i 1911 utvist fra USA, etter å ha blitt dømt for flere innbrudd forsommeren det året.
Tilbake i Norge hadde Karl Meyer flere ulike jobber. I 1916 ble han millionær etter å ha spekulert på børsen. Men han tapte alle pengene i 1919. Utover 1920-tallet drev han forretningen ”Meyershus” i Christiania Tivoli. Der solgte han alt fra klær til frukt av annensortering.

Den Nasjonale Legion

Karl Meyer opprettet, og erklærte seg som leder av Den Nasjonale Legion på et folkemøte i Cirkus Verdensteater 27. mai 1927. Den Nasjonale Legion var opprinnelig et parti, inspirert av Mussolini, som arbeidet for et ikkeparlamentarisk styresett. Men fram mot stortingsvalget i 1927 dreide Meyer partiet i demokratisk retning, og partiet stilte liste til valget. Valget gikk dårlig for partiet, og de fikk ingen mandater i Stortinget. Den 28. november 1927 ble Karl Meyer kastet ut av Den Nasjonale Legion. Han ble kritisert for å ha vært for egenrådig i valgkampen før stortingsvalget, og anklaget for å ha underslått penger fra partiet.

Tiden etter Legionen

I 1934 ble Karl Meyer dømt til ett års fengsel for underslag. Etter soningen flyttet han til England. Under andre verdenskrig var han en aktiv motstandsmann. Han hjalp flyktninger over grensen til Sverige, og var kurer for Utenriksdepartementet i London. Etter krigen bosatte han seg i London, og drev som frimerkehandler fram til han døde i 1964.